[{"text_idx": "#000001", "text": "Atentema kunestado, kaj \u201cang\u0302ela\u201d diskutrondo dum la IJF"}, {"text_idx": "#000004", "text": "Atentema kunestado estas lau\u0306 mi temo grava kaj pri kiu oni tro malmulte parolas en Esperantujo. Se mi rigardas al mia sperto, kaj al tiu de multaj konatuloj, Esperantujo ne c\u0302iam estas tia fabela medio, kiun foje oni emas pentri, tia rondo familia, tiu lando de amikeco, frateco kaj paco. Certe, mi gajnis multajn amikojn per g\u0302i, kaj agrablajn travivaj\u0302ojn, sed en la sama medio mi foje spertis au\u0306 spektis diverspecan mistraktadon. Decidinte tus\u0302i tiun c\u0302i problemon dum la IJF, mi ne deziris plendi au\u0306 diskuti pri malbonaj spertoj, sed pensigi pri kiel aktive krei pli agrablan medion por c\u0302iuj."}, {"text_idx": "#000008", "text": "Parolante pri novuloj, Esperantujo jam havas la tradician sistemon de \u201cang\u0302eloj\u201d, kiuj helpas ilin dum kelkaj E-renkontig\u0302oj, por solvi malfacilaj\u0302ojn rilatajn al la lingvo, al la kompreno de la E-kulturo, k.s. Zorgi pri la bonfarto de la novuloj estas tre aprecinda afero, sed ili ne estas homogena kategorio kun samaj bezonoj, kaj por ili ne ekzistas nur problemoj rilataj al lingvo kaj integrig\u0302o en la E-kulturo. Kiom da \u201cang\u0302eloj\u201d havas tau\u0306gajn konojn kaj personajn ecojn por reagi al seksg\u0302enado, helpi al handikapulo, interveni en kazo de konflikto, ktp? Krome, kial tia zorgo pri bonfarto estu fokusita nur, au c\u0302efe, al la novuloj? Kial ne disvastigi g\u0302in al c\u0302iuj? Kaj kial ne dedic\u0302i pli da energio en Esperantujo por batali kaj preventi diversajn specojn da mistraktado, kiuj okazas ankau en g\u0302i, anstatau\u0306 ol malvidebligi ilin, au\u0306 igi ilin tabua temo?"}, {"text_idx": "#000009", "text": "La diskuto dum IJF ekis de tiuj c\u0302i konsideroj kaj demandoj, kaj pludau\u0306rigis helpe de du etaj ekzercoj, kiuj estis proponitaj al la grupo:"}, {"text_idx": "#000014", "text": "Gratulojn por la sukcesa babilado kaj pro la plupensado de kiel helpi la g\u0302eneralan etoson de renkontig\u0302oj. Interesa perspektivo!"}]